Aproape 20% dintre deținuți sunt închiși în spatele gratiilor după ce au ucis oameni, iar aproape 30% au comis infracțiuni precum tâlhăria și furtul.
Top 10 infracțiuni comise de cei care se află în spatele gratiilor:
- Furt calificat (art. 229 C. pen.) - 16,05%
- Omorul (art. 188 C. pen.) - 11,22%
- Tâlhăria calificată (art. 234 C. pen.) - 9,24%
- Violul (art. 218 C. pen.) - 9,13%
- Conducerea unui vehicul fără permis de conducere (art. 335 C. pen.) - 5,80%
- Alte legi, Legea nr. 143/2000 privind combaterea traficului și consumului ilicit de droguri - 5,50%
- Omorul calificat (art. 189 C. pen.) - 5,48%
- Conducerea unui vehicul sub influența alcoolului sau a altor substanțe (art. 336 C. pen.) - 3,41%
- Omor deosebit de grav (art. 176 C. pen., vechiul Cod penal) - 2,39%
- Tâlhăria (art. 233 C. pen.) - 2,21%
Datele au fost transmise de Administrația Națională a Penitenciarelor, pentru Ziare.com.
Investițiile făcute în penitenciarele din România
ANP susține că de la integrarea României în UE s-au făcut investiții consistente în centrele de detenție:
- în 2012 - 1.201 noi locuri de detenție create;
- în 2013 - 1.421 noi locuri de detenție create;
- în 2014 - 145 noi locuri de detenție create;
- în 2015 - 300 de locuri de detenție modernizate;
- în 2016 - 672 de noi locuri de detenție create;
- în 2017 - 170 de noi locuri de detenție create, 200 de locuri modernizate;
- în 2018 - 70 de noi locuri de detenție create, 282 modernizate.
În ciuda acestor investiții, penitenciarele tot au fost supraaglomerate, semn că legea penală se aplică în România. Astfel, în 2020, Guvernul a stabilit un „plan de acțiune” pentru cinci ani, în vederea creării a 7.849 de noi locuri de cazare și modernizarea de alte 946.
Până anul trecut au fost create 2.003 locuri de cazare pentru deținuți și au fost modernizate 218. În 2024 ar urma să fie gata alte 3.000, noi locuri de cazare și modernizarea altor 100, se mai arată în raportul ANP, transmis pentru Ziare.com.
În următorii ani vor fi realizate diverse îmbunătățiri ale infrastructurii, în zeci de penitenciare din țară, ce vizează crearea și modernizarea de: curți de plimbare, cabinete stomatologice, instalații sanitare etc.